projecte-aina/catalan_government_crawling huggingface dataset:
STARTS és una iniciativa de la Comissió Europea (amb finançament del programa de recerca Horizon 2020) per fomentar aliances de tecnologia i pràctica artística.
Aquesta convocatòria sol·licitarà propostes que vinculin iniciatives existents i planificades a tot Europa que desenvolupin sinergies entre les arts i les tecnologies digitals per impulsar l'adquisició del digital per part de les empreses locals, facilitar i permetre un desenvolupament urbà sostenible i la cohesió social i contribuir a una dimensió humana de la tecnologia.
La pretensió d'aquesta convocatòria és que, per tal de permetre aquest tipus de creuaments, cal donar suport a la creació de centres locals a través de les regions europees que promoguin sinergies entre art i tecnologia i crear una xarxa europea de ciutats afins / regions disposades a acollir aquests centres.
Aquests «centres STARTS regionals» podrien constituir el nucli d'un moviment cap a un enfocament europeu d'innovació inspirat en l'art. Els consorcis han d'aportar fons per a subvencions a artistes en residències i per a experiments artístics.
Les propostes haurien de basar-se en les iniciatives STARTS existents i en els dos projectes pilot anteriors de centres regionals STARTS, però augmentar considerablement l'abast de STARTS més enllà d'aquesta base existent, en particular incloure socis dels estats membres que encara no participen activament en STARTS.
Són elegibles els consorcis formats per:
Per poder ser elegible, el consorci ha d'estar format com a mínim per sis persones jurídiques d'almenys quatre estats membres de la UE diferents.
JM International (JMI) és l'ONG de música juvenil més gran del món, creada a Brussel·les el 1945 amb la missió de permetre als joves desenvolupar-se a través de la música més enllà de totes les fronteres.
Té el suport del programa Europa Creativa.
El 2020 es compleixen 75 anys de la formació de Jeunesses Musicales International (JMI).
Per celebrar aquest èxit i ocasió tan important, organitzen un concurs internacional per a joves compositors (de 18 a 35 anys) per crear una composició especial: una peça de música clàssica contemporània inspirada en la notable història JMI, que es desenvolupa al llarg de tres quarts de segle i cap al futur.
Les composicions haurien de ser adequades per a orquestres simfòniques i la peça hauria de ser adaptable a diverses mides de conjunts musicals.
La peça ha de tenir una durada de 4-5 minuts.
La composició guanyadora es representarà als esdeveniments JMI del 2021 i es gravarà professionalment per a una distribució selecta.
El compositor guanyador rebrà 2000 €.
El concurs de storytelling busca fomentar una nova forma de narrativa sobre els projectes Interreg Sudoe en tres categories:
Abans del dia 29 de setembre hi ha temps per visitar la web del concurs i donar-li un m'agrada a les obres que més us sedueixin (una obra en cadascuna de les categories).
Els projectes que compten amb entitats catalanes són el ForManRisk [Universitat Politècnica de Catalunya (UPC)] i el COLEOPTER (Centre de Ciència i Tecnologia Forestal de Catalunya).
Cowocat Rural és un projecte de cooperació Leader impulsat pel Departament d'Agricultura, Ramaderia, Pesca i Alimentació, coordinat pel Consorci Intercomarcal d'Iniciatives Socioeconòmiques (CIS) Ribera d'Ebre – Terra Alta, amb la participació de 9 grups Leader de Catalunya, que té com a finalitat establir espais de coworking o treball col·laboratiu mitjançant les noves tecnologies i en un entorn rural.
El projecte organitza un cicle de 3 webinars en què 3 experts en coworking realitzaran sessions formatives sobre projectes compartits, nous productes i serveis, i col·laboracions públiques-privades.
El cicle de webinars representa un nou format, dinàmic i participatiu, on la primera part (sessió formativa) es pot visualitzar al canal de YouTube de Cowocat_Rural a principis de setmana.
La segona part (sessió en directe de preguntes i respostes) es realitzarà 3 dies després.
Entre una sessió i l'altra hom pot enviar les preguntes als ponents.
El programa del cicle de webinars és el següent:
El 21 i 24 de setembre: El coworking com a agència.
El 28 de setembre i 1 d'octubre: Productes i serveis per a diversificar el coworking i atraure nous públics: coliving
A càrrec de Jon Hormaetxe, de Sun & Co (Jávea)
El 12 i 15 de octubre: Coworking i territori: sinèrgies i col·laboracions públiques-privades
Paral·lelament a aquest cicle de webinars, Ribera d'Ebre acollirà, els dies 5 i 6 d'octubre, una trobada interterritorial i transnacional de diferents Grups d'Acció Local (GAL) Leader que, com el CIS Ribera d'Ebre – Terra Alta, treballen en el desenvolupament econòmic de zones rurals d'arreu de l'Estat i de França.
Aquest cicle de webinars és una actuació més que s'afegeix a les moltes que desenvolupen els grups Leader en l'àmbit dels projectes de cooperació, amb el suport del Departament d'Agricultura, Ramaderia, Pesca i Alimentació (DARP) de la Generalitat d Catalunya, i d'ARCA, la xarxa de grups Leader de Catalunya, i que representen un important impuls al desenvolupament de les estratègies territorials de les zones rurals Leader.
El programa «Granollers entra en Simbiosi» ha resultat guanyador nacional del Premis Europeus a la Promoció Empresarial 2020 en la categoria de suport al desenvolupament dels mercats verds i l'eficiència en els recursos.
Aquest premi ha valorat el treball per promocionar l'economia circular a la indústria, afavorint la sostenibilitat, la competitivitat i la col·laboració entre el teixit industrial granollerí.
«Granollers entra en Simbiosi» té per objectiu impulsar un ús i gestió més eficient i sostenible dels recursos i dels entorns industrials, especialment els residus i l'energia, aplicant els principis de la simbiosi industrial i incorporant la visió de l'economia circular en les pràctiques empresarials.
El programa pretén posar en valor la proximitat i potenciar la col·laboració entre les empreses de Granollers per generar entorns simbiòtics que afavoreixin la sostenibilitat i la competitivitat simultàniament.
Es tracta de veure el conjunt d'indústries com si es tractés d'un ecosistema.
En un ecosistema natural no hi ha residus, l'energia ve del Sol i flueix, i com més divers és l'ecosistema més ric i millor es desenvolupa.
El programa considera les indústries com a part d'un ecosistema, en aquest cas industrial.
Es pretén promoure i facilitar la col·laboració empresarial a diferents nivells, desenvolupant un entorn industrial on la simbiosi aporti un element diferencial al teixit productiu local, donant resposta als reptes concrets i treballant per maximitzar l'ús dels recursos, la transició energètica cap a energies renovables i la millora mediambiental del territori.
Des de Can Muntanyola, Centre de Serveis a les Empreses es fa assessorament en economia circular a les empreses i s'acompanya en l'anàlisi d'oportunitats de simbiosi per a la indústria.
"Granollers entra en simbiosi" compta amb la participació de les associacions de polígons de Granollers i entre les diferents línies d'actuació destaca l'impuls de projectes col·laboratius ja en marxa com el gestor energètic compartit, la deixalleria industrial o la generació solar compartida.
A més, s'ha creat la plataforma GRID Granollers, que pretén donar sortida a recursos no aprofitats i enfortir la relació entre les empreses locals.
Sis startups europees compartiran un finançament total de 180.000 euros de l'EIT Health Digital Sandbox per ajudar-les a obtenir dades valuoses a través de biobancs europeus, registres de qualitat i titulars de mostres.
El programa Digital Sandbox també ajudarà a les empreses emergents a trobar fonts de dades i socis de recerca adequats.
La revolució digital ha creat grans quantitats de dades mèdiques que es poden utilitzar per a la investigació.
El Digital Sandbox d'EIT Health ajuda les empreses emergents a aprofitar aquestes dades, a crear innovacions sanitàries i a fomentar el desenvolupament de nous productes i serveis.
De les sis startups seleccionades, una és la catalana GlyCardial Diagnostics S.L., que desenvolupa un diagnòstic precoç d'esdeveniments isquèmics cardíacs per reduir l'impacte de la malaltia en la vida dels pacients.
Judit Cubedo, cofundadora i CEO de GlyCardial Diagnostics, és finalista al Premi europeu per a dones innovadores 2020.
La startup també va rebre finançament de l'EIC el 2018 de l'Instrument Pime fase 1.
La consellera d'Agricultura, Ramaderia, Pesca i Alimentació, Teresa Jordà, ha fet la cloenda del projecte Interreg Bio4ECO, un projecte europeu sobre polítiques bioenergètiques regionals sostenibles i el potencial de creixement de la bioeconomia.
El projecte Sustainable regional bioenergy policies: a game changer (Polítiques bioenergètiques regionals sostenibles: un punt d'inflexió) tenia com a objectiu principal la reducció de la dependència actual dels combustibles fòssils i el foment de l'ús de matèries primeres naturals com a font d'energia o com a base per a la creació de nous productes i processos.
Aquests dies, representants dels governs de Catalunya, Eslovènia, Bulgària, Abruzzo (Itàlia), Romania, Carèlia del Nord, Letònia i França presentaran, via telemàtica, les seves perspectives regionals i els plans d'acció per a implementar i incrementar l'ús de la bioenergia.
El Departament d'Agricultura, Ramaderia, Pesca i Alimentació i el Centre de Ciència i Tecnologia Forestals de Catalunya han liderat el projecte per la part catalana.
Durant quatre anys, s'ha treballat per millorar els processos i les polítiques regionals i nacionals per abordar la transició cap a una economia baixa en emissions de carboni incrementant l'ús de les energies renovables (especialment la biomassa forestal i agrícola) i l'eficiència energètica dels edificis.
El projecte ha anat en línia amb el desenvolupament i la implementació de l'Estratègia catalana per promoure l'aprofitament energètic de la biomassa forestal i agrícola, promoguda pel Govern, una peça essencial en el marc de la bioeconomia i la reducció de les emissions de carboni.
El projecte ha comptat amb finançament del programa Interreg (1,41M euros) i s'ha dut a terme des d'abril de 2016 a setembre de 2020.
El projecte europeu de recerca CAMS (COVID Adapted Motosharing Services) treballa en una solució higiènica i de seguretat pionera per protegir contra la COVID-19 als usuaris de motos d'ús compartit.
Aquesta solució s'incorporarà a la flota de motos elèctriques SEAT MÓ a Barcelona, que serà la primera a disposar de Liquid Guard® producte innovador nanotecnològic que protegeix els usuaris contra qualsevol virus o bacteris.
Liquid Guard® és un producte 100% ecològic, capaç d'eliminar el 99,9% de virus, microbis, bacteris i fongs.
El projecte CAMS està finançat pel l'EIT Urban Mobility, encarregat de desenvolupar les innovacions en mobilitat urbana de la Unió Europea i fomentar la innovació empresarial i el redisseny dels espais públics.
Els fons del banc de la UE impulsaran el desenvolupament de tecnologies d'assistència al conductor per desenvolupar el vehicle autònom i nous sistemes de seguretat
El Banc Europeu d'Inversiones, BEI, finançarà amb 25 milions d'euros les inversions en R+D+i del grup ZANINI, amb seu a Parets del Vallès i especialitzat en el desenvolupament de components per al sector de l'automòbil.
El banc de la UE facilita aquests fons en el marc del Pla d'inversions per a Europa amb l'objectiu de donar suport a la innovació en la indústria de l'automòbil europea i impulsar la recuperació econòmica després de la crisi de la COVID19.
Les inversions es desenvoluparan al llarg de quatre anys, fins el 2023, a les instal·lacions de ZANINI a Parets del Vallès (Barcelona).
El projecte permetrà millorar les plantes de producció i ampliar la seva capacitat a través de la construcció d'una nova planta, també a Parets del Vallès.
L'objectiu de l'estratègia d'innovació és reforçar la línia de negoci centrada en la producció de noves tecnologies per a la integració de radars, que són fonamentals per al desenvolupament del vehicle autònom i en les quals està especialitzat el grup ZANINI.
També es faran millores ambientals i de seguretat a les instal·lacions i es modernitzaran les tecnologies de comunicació i informació que fa servir l'empresa.
L'estratègia d'R+D+i de ZANINI finançada pel BEI també impulsarà el desenvolupament de noves tecnologies per a Sistemes Avançats d'Assistència al Conductor (ADAS per les sigles en anglès).
Gràcies a aquestes tecnologies s'incrementarà la seguretat dels vehicles, que podran disposar de nous sistemes de frenada automàtica d'emergència i control de velocitat.
El desenvolupament d'aquestes noves tecnologies contribuirà a dissenyar vehicles més lleugers i, per tant, més eficients des del punt de vista del consum energètic i menys contaminants.
El préstec compta amb el suport de l'EFSI, pilar central del Pla d'inversions per a Europa, que permet al BEI finançar projectes que, per la seva estructura o naturalesa, tenen un alt valor afegit.
Enguany Interreg celebra el seu 30è aniversari i la comunitat Interreg està orgullosa de compartir alguns dels seus èxits més significatius.
Podeu visitar l'exposició virtual i descobrir interessants projectes d'Interreg, no només de la UE, sinó també dels països veïns i de les regions ultraperifèriques.
Els tres temes escollits per a l'exposició són:
El programa Interreg, que es va llançar el 1990, és clau en la política regional europea per a la cooperació transfronterera europea.
Des de llavors, Interreg ha finançat diversos projectes en camps com el medi ambient, l'educació, la investigació, la salut, l'energia sostenible i molt més.
En el període de programació actual, Interreg ha guanyat una posició central en la política regional.
Va passar d'una iniciativa a un objectiu polític complet, inclòs al Reglament de disposicions comunes.
A més d'aquesta tasca territorial a les regions, el 2017 Interreg ha decidit oferir als joves (18-30 anys) la possibilitat de participar en aquests programes, gràcies als joves voluntaris d'Interreg, que també formen part del Cos de Solidaritat Europeu.
Durant tot aquest any, s'ha iniciat la campanya per celebrar 3 dècades d'èxits, amb la participació de tots els programes actuals d'Interreg i supervisada per la DG REGIO i el Programa Interact.
Tots els projectes estan convidats a unir-s'hi i participar-hi, per promoure també els seus resultats.
Després del llançament dels paquets de la Iniciativa d'Inversió de Resposta al Coronavirus, la Comissió Europea també ha ajustat les normes dels programes de cooperació transfronterera entre els estats membres de la UE i els països veïns de la UE (ENI CBC).
Això permet que les regions dels dos costats de les fronteres externes de la UE es puguin beneficiar de les mesures jurídiques i financeres simplificades adoptades per combatre la crisi del coronavirus.
Entre els seus molts avantatges, la regulació permet als programes i projectes ENI CBC beneficiar-se d'un finançament del 100% de la UE, obtenir més flexibilitat per a la implementació del projecte i reduir la càrrega administrativa per a una selecció més ràpida del projecte en resposta a la pandèmia de coronavirus.
També és un pas més cap a una millor harmonització de les normes entre Interreg i els programes de cooperació a les fronteres externes de la UE amb els països socis de veïnatge i Rússia.
ACCIÓ participa en el projecte Interreg S3Chem Smart Chemistry Specialization Strategy, juntament amb vuit institucions de set regions europees.
L'objectiu del projecte és millorar la implantació sectorial de polítiques, amb especial èmfasi en la química, gràcies a l'intercanvi d'experiències interregional i l'aprenentatge mutu entre les diferents autoritats públiques de les regions químiques participants.
Atès que l'energia és un dels pilars de l'economia, i marca el nivell de benestar de la societat, es converteix en un aspecte clau en el desenvolupament econòmic i territorial.
No obstant, cal transformar el model energètic per fer-lo més sostenible, menys dependent i més distribuït.
Els principals beneficiaris del projecte seran les autoritats públiques responsables (per exemple, els ministeris d'economia) que milloraran els instruments de política per al finançament de la innovació en sectors relacionats amb els productes químics, a partir de les bones experiències dels socis europeus.
A més, les empreses i entitats de recerca que treballin en aquestes àrees també es beneficiaran d'un millor finançament regional per a la promoció de la R + D i la Innovació.
El projecte té un finançament de 1,94 milions d'euros del programa Interreg Europe.
La durada serà de l'1 d'abril de 2016 al 31 de març de 2021.
El projecte consisteix en el desenvolupament d'un estudi clínic multicèntric i aplicació de les tecnologies òmiques per determinar el vincle entre una dieta mediterrània, la microbiota intestinal i els efectes beneficiosos per la salut.
El projecte MED4Youth té l'objectiu d'enfortir el vincle entre la dieta mediterrània i els beneficis que aquesta té per la salut i a la vegada, fer front contra l'obesitat juvenil i els factors de risc de malalties cardiovasculars associades (CVD, per les seves sigles en anglès).
El projecte també estudia si els efectes de la dieta mediterrània estan associats a canvis en la microbiota intestinal i els metabòlits derivats de l'intestí.
L'estudi clínic, impulsat en el marc del projecte, utilitza eines TIC i es dirigeix a 240 adolescents amb obesitat de tres països mediterranis (Espanya, Portugal i Itàlia).
MED4Youth contribueix a valoritzar els productes de la dieta mediterrània i promou el seu consum, afavorint una major demanda a llarg termini i fomentant la competitivitat de les industries de processament, així com reforçant els sistemes de producció locals.
El consorci del projecte, que compta amb la participació d'Eurecat a través de la seva Unitat de Nutrició i Salut i la Unitat de Ciències Òmiques, està format per la Universitat de Parma (Itàlia), la Universitat de Coïmbra (Portugal), Shikma Field Crops (Israel), Scientific Food Centre (Jordània) i NOVAPAN (Espanya).
Projecte finançat per la Secció 2 Convocatòries proposades per 2018 del Programa PRIMA – Associació per a la Investigació i la Innovació en el marc del Tòpic 1.3.3.
Implicacions dels canvis en la dieta i les dietes sostenibles per les poblacions MED i la industria alimentària.
La durada del projecte és de 36 mesos.
EUCAN-Connect reuneix la ciència d'Europa i el Canadà per millorar la qualitat de l'assistència sanitària mitjançant un ús més eficient de les dades.
El projecte té com a objectiu promoure la col·laboració i la recerca multidisciplinària en grans cohorts i dades moleculars a gran escala.
Com a resultat, la potència estadística millorarà i es facilitaran nous descobriments.
Aquests descobriments afectaran el curs de la vida humana i facilitaran la traducció de les dades a polítiques de diagnòstic, tractament i prevenció personalitzades.
El projecte EUCAN-Connect reuneix els principals investigadors, enginyers i operadors europeus i canadencs en el desenvolupament i l'ús d'infraestructures de dades de cohort formades per 13 organitzacions i persones amb gran experiència de 9 països (Àustria, Canadà, Dinamarca, Finlàndia, França, Països Baixos, Portugal, Espanya i Regne Unit).
A Catalunya hi participa l'ISGlobal.
EUCAN-Connect ha rebut 5.999.703,75 euros de finançament del programa de recerca i innovació Horizon 2020 de la Unió Europea.
La durada del projecte és de 2019 a 2023.
El projecte ATHLETE (Advancing Tools for Human Early Lifecourse Exposome Research and Translation) és un projecte finançat per Europa que té com a objectiu conèixer i prevenir millor la salut dels efectes de nombrosos perills ambientals sobre la salut humana, començant des de les primeres etapes de la vida.
El projecte preveu desenvolupar una caixa d'eines expositiva que es pugui utilitzar per avaluar els efectes d'un gran nombre d'exposicions ambientals en individus, així com en comunitats, per tal de dissenyar polítiques i intervencions per prevenir o reduir el seu impacte en la salut.
Les primeres parts del curs de la vida són particularment vulnerables als perills ambientals i, per tant, constitueixen un punt de partida important per al desenvolupament d'eines i dades avançades d'exposoma (ATHLETE establirà una cohort [1] expositiva prospectiva, inclosa una infraestructura de dades FAIR, basant-se en les cohorts d'exposomes més completes d'Europa que cobreixen els primers 18 anys de vida.
S'utilitzaran eines estadístiques i ciències de l'exposició innovadores per quantificar sistemàticament els efectes de l'exposoma [2] de la vida primerenca (factors de risc urbans, químics, físics, conductuals i socials) sobre el desenvolupament inicial d'òrgans, les trajectòries de salut mental / respiratòria / cardiometabòlica i les vies biològiques associades, des de l'embaràs inicial fins a l'adolescència.
Les entitats catalanes que participen en el projecte són:
La resta de socis participants del projecte són:
El projecte gestiona un pressupost d'11.998.333,75 euros i té una durada de 4 anys (2020-2024).
[1] Conjunt de persones que se sotmet a observació durant un període concret de temps.
En convertir els desafiaments climàtics i mediambientals en oportunitats, Europa s'esforça per ser el primer continent climàticament neutre abans del 2050.
Amb aquesta perspectiva, el Consell Europeu d'Innovació dóna a tots els beneficiaris de l'EIC l'oportunitat de participar en el primer Greenathon europeu: una hackató d'idees que connectarà digitalment els innovadors finançats per l'EIC.
La vostra empresa o activitat de recerca contribueix a un futur més sostenible en els camps de l'energia, la construcció i la renovació o l'alimentació i l'agricultura?
Voleu formar equip amb companys i empreses per co-crear, innovar i aprendre en un esdeveniment intensiu de 4 dies?
Del 27 al 30 d'octubre de 2020, s'abordaran els reptes clau i sostenibles proposats pels grans agents corporatius europeus.
L'esdeveniment està obert a tots els beneficiaris de l'EIC, tant EIC Accelerator com EIC Pathfinder.
L'equip guanyador tindrà l'opció de:
La resta de participants també tindran oportunitats de networking i formacions en línia en tècniques de pitching.
La millora de l'intercanvi d'informació, la investigació, la recopilació i l'anàlisi de dades sobre els diversos aspectes del tràfic d'armes de foc i la delinqüència amb armes de foc són essencials per recopilar una bona imatge d'intel·ligència i mantenir-se al dia de les necessitats de seguretat en evolució.
Cal millorar l'ús de les eines existents i avaluar les possibles sinergies i interoperabilitat entre les bases de dades existents de la UE i les bases de dades internacionals per supervisar el tràfic d'armes de foc, entre altres coses, recopilant, analitzant i compartint informació rellevant.
La convocatòria donarà suport a activitats en l'àmbit de la lluita contra el tràfic d'armes de foc, amb l'objectiu de:
L'objectiu consisteix a realitzar un estudi de sistemes per definir l'arquitectura i dissenyar el sistema d'una infraestructura de comunicació quàntica (ICC) tant per al segment terrestre com per l'espacial.
El licitador ha de proporcionar un pla de treball per al desplegament de l'arquitectura amb les tecnologies i components tecnològics clau necessaris per als segments terrestre i espacial, incloses les activitats de R + D.
S'explicaran i detallaran els costos i terminis associats a les diferents fases del desplegament.
L'arquitectura ha de ser modular i escalable per incloure qualsevol nova aplicació o tecnologia quan estigui disponible.
Aquesta licitació forma part d'una convocatòria coordinada amb l'Agència Espacial Europea (AEE), que llançarà el mateix estudi, però per al segment espacial de l'arquitectura.
La present convocatòria es refereix únicament al segment terrestre.